ANAN ฉลองความสำเร็จ! โกยยอดขาย Q2 เฉียด 4 พันลบ. เดินหน้าเติบโตตามแผนเต็มสูบ
ANAN ฉลองความสำเร็จ! โกยยอดขาย Q2/65 เฉียด 4 พันลบ. สูงกว่าไตรมาสแรกเกือบ 80% ฟากยอดโอนสูงทะลุ 3.5 พันลบ. มั่นใจดันยอดโอนทั้งปีโตเข้าเป้า30% แตะ 1.3 หมื่นล้าน พร้อมลุยเปิดตัว 6 โครงการใหม่มูลค่ากว่า 2.5 หมื่นลบ.
ANAN ฉลองความสำเร็จ! โกยยอดขาย Q2/65 เฉียด 4 พันลบ. ฟากยอดโอนสูงทะลุ 3.5 พันลบ. มั่นใจดันยอดโอนทั้งปีโตเข้าเป้า 30% แตะ 1.3 หมื่นล้าน
21 ก.ค. 2565

คุณชานนท์ เรืองกฤตยา (แถวหน้า ขวา) ประธานเจ้าหน้าที่บริหาร และคุณประเสริฐ แต่ดุลยสาธิต (แถวหน้า ซ้าย) ประธานเจ้าหน้าที่บริหาร สายงานธุรกิจอสังหาริมทรัพย์ บริษัท อนันดา ดีเวลลอปเม้นท์ จำกัด (มหาชน) หรือ ANAN พร้อมด้วยคณะผู้บริหารและพนักงาน ประกาศความสำเร็จ โชว์ศักยภาพการเติบโตอย่างต่อเนื่อง ด้วยยอดขายไตรมาส 2 กว่า 3,900 ล้านบาท สูงกว่าไตรมาสแรกเกือบ 80% ยอดโอนสูงกว่าไตรมาสแรก 148% หรือ 3,500 ล้านบาท
โดยได้แรงหนุนจากการโอนโครงการไอดีโอ จรัญฯ 70-ริเวอร์วิว ที่แล้วเสร็จในไตรมาส 2 ความสำเร็จดังกล่าวมาจากการพัฒนาระบบการทำงานที่มีประสิทธิภาพทั้งบริการหลังการขาย รวมถึงคุณภาพของโครงการต่างๆ พร้อมเดินหน้าเติบโตต่อตามแผน โดยมีโครงการไอดีโอ พระราม 9-อโศก ที่จะเริ่มโอนในวันที่ 9 เดือน 9 และโครงการ โคโค่ พาร์ค ที่จะเริ่มโอนในเดือนธันวาคม
ส่วนแผนการเปิดตัวโครงการใหม่ จำนวน 6 โครงการ มูลค่ากว่า 25,000 ล้านบาท มีการ Soft Launch โครงการ อาร์เทล พระราม 9 แล้วในช่วงปลายไตรมาส 2 และมียอดจองเข้ามากว่า 800 ล้านบาท ทางบริษัทยังคงเป้าการเติบโตของยอดโอนทั้งปีไว้ที่ 30% คาดว่ายอดโอนทั้งปีจะอยู่ที่ 13,000 ล้านบาท